‘અમ્મા જર્ની ફ્રોમ મૂવી સ્ટાર ટુ પો‌િલટિકલ ક્વીન’ લખનારી વાસંતીના જણાવ્યા અનુસાર એમજી રામચંદ્રનને જયલલિતા પ્રત્યે શરૂઆતથી જ કૂણી લાગણી હતી. એક વાર રણમાં શૂટિંગ ચાલતું હતું ત્યારે જયલલિતા રેતી પર ચાલી શકતાં ન હતાં ત્યારે એમજીઆરએ તેમને ઊંચકી લીધાં હતાં, જોકે એમજીઆરનો પરિવાર જયલલિતાને નફરત કરતાે હતો. 1987માં જ્યારે એમજીઆરનું મોત થયું હતું ત્યારે જયલલિતાને એમજીઆરનાં પરિવારજનોએ તેમના ઘરમાં ઘૂસવા દીધાં ન હતાં. આ ઉપરાંત એમજીઆરની અંતિમયાત્રા વખતે એમજીઆરની પત્નીના ભત્રીજાએ તેમના પર હુમલો કર્યો હતો અને તેથી તેઓ અંતિમયાત્રામાં જોડાઈ શક્યાં ન હતાં. જયલલિતાએ 13 વર્ષની વયે જ ફિલ્મમાં બાળકલાકાર તરીકે કામ કરવાનું શરૂ કર્યું હતું.